Назва экспазіцыі, з якой можна пазнаёміцца па 7 ліпеня правакуе — чаму варона другая і якія адносіны яна мае да “белай вароны? Сам мастак на вернісажы расшыфраваў пасланне: на яго думку, кожны творчы чалавек з ягоным сваеасаблівым унутраным светам і ёсць “варона — можа белая, а можа, афарбаваная ва ўласцівыя толькі яму колеры. Так нарадзілася задума серыі рознахарактарных варон, па форме толькі здалёк падобных да саміх птушак, дзе ў кожнай кампазіцыі свае складаныя колеравыя кампаненты, графічны малюнак і экспрэсія настрою.